### 7.5. Fargeplukk

#### 7.5.1. Oversyn

Figur 17.161. Eksempel på bruk av filteret

Originalbiletet

Filter applied

Filteret «Fargplukk» bytar ut kvar påverka piksel med ein annan piksel tilfeldig vald frå dei åtte nabopikslane og seg sjølv (frå ei 3 × 3 rute med den aktuelle pikselen i sentrum). Alle, eller berre ein del av pikslane i det gjeldande laget eller utvalet vert påverka av filteret, avhengig av innstillinga på glidebrytaren Slumpmengd (%).

#### 7.5.2. Slik slår du på filteret

Du finn dette filteret i hovudmenyen under Filter → Støy → Fargeplukk ….

#### 7.5.3. Innstillingar

Figur 17.162. Innstillingane for filteret «Fargeplukk»

Forval, «Inngangstype», Klipping, Blandeinnstillingar, Førehandsvising, Flett samman filter, Delt vising

  | Notat
  Desse innstillingane er omtalte i Del 2, «Felles eigenskapar».

Slumpmengde (%)

  Glidebrytaren Slumpmengd bestemmer kor mange prosent av pikslane i det gjeldande laget eller utvalet som skal verta påverka av filteret. Dess høgare verdi, dess fleire pikslar vert forandra.

Gjenta

  Glidebrytaren Gjenta bestemmer kor mange gonger filteret skal gjenta prosessen.

Tilfeldig frø, Nytt frø

  Dette alternativet kontrollerer kor tilfeldig filteret skal vera. Du kan bruka feltet Tilfeldig frø for å leggja inn eit frø manuelt for slumpalgoritmen som vert brukt. Du kan også generera eit tilfeldig frø ved å trykkja på knappen Nytt frø. Viss det same tilfeldige frøet vert brukt i same situasjon, gjev filteret nøyaktig dei same resultata. Eit anna tilfeldig frø gjev andre resultat.

7.4. Fargekast |  | 7.6. RGB-støy

Report a bug in GIMP Report a documentation error