### 13.2. Avbilding frå kart

#### 13.2.1. Oversyn

Figur 17.291. Eksempel på bruk av filteret

Frå venstre: Det einsfarga blå biletet som skal tilførast relieffverknad. I midten strukturkartet (også kalla «ruglekarta») i gråtone. Svarte pikslar vil gjera relieffet djupare, kvite pikslar gjera det høgare. Til høgre dei ferdige bileta. Filteret legg til ein skuggeeffekt.

Dette filteret lagar 3D-effektar ved å overføra ein struktur i eit bilete (strukturkartet) til eit anna bilete. Høgda på «humpane» er avhengig av lysstyrken til dei tilsvarande pikslane i kartet. Det er også råd å bestemma kva retning lyset skal koma frå. I motsetnad til filteret «relieff» kan dette filteret brukast på alle bilettypar. Sjå relieff for meir om dette. (Å laga bilete på denne måten vert også kalla «bump-mapping»).

#### 13.2.2. Slik slår du på filteret

Du finn dette filteret i hovudmenyen under Filter → Kart → Avbilding frå kart ….

#### 13.2.3. Innstillingar

Figur 17.292. Innstillingane for filteret «Avbilding frå kart»

Forval, «Inngangstype», Klipping, Blandeinnstillingar, Førehandsvising, Flett samman filter, Delt vising

  | Notat
  Desse innstillingane er omtalte i Del 2, «Felles eigenskapar».

Høgdekart

  Når du klikkar på denne knappen, vert det opna ein liten fillesar med to panel. Det venstre panelet viser bileta som er på skjermen: Det gjeldande biletet er merkt. På det høgre panelet vert laga i det gjeldande biletet viste: Dobbeltklikk på det laget du vil bruka som kart for avbildinga: Fillesaren vert lukka og miniatyren av laget vert vist på knappen «Tilleggsinngang».

  Det høgre panelet har ei Kanal-fane: MÅ SKRIVAST

Type

  Her kan du bestemma kva metode som skal brukast for å kopla saman dei to bileta:

  Lineær

    Høgda på humpane er ein direkte funksjon av lysstyrken.

  Kuleforma

    Høgda på humpane er ein kuleforma funksjon av lysstyrken.

  Sinusforma

    Høgda på humpane er ein sinusfunksjon av lysstyrken.

Kompenser

  Avbildinga har ein tendens til å gjere biletet mørkare. Slå på dette valet dersom du vil unngå dette.

Inverter

  Til vanleg vil lyse pikslar gje humpar og mørke pikslar holer i biletet. Denne funksjonen vender om på dette.

Flislagt

  Denne funksjonen er helst nytta dersom du skal bruka biletet som gjenteke bakgrunn i ei nettside. Mønsteret vert då lagt side om side utan synlege fuger mellom bitane.

Asimut

  Denne glidebrytaren bestemmer kvar lyset skal koma frå. Skalaen svarar til kompassretningane i grader, men med startpunkt 0° i aust. Aukande tal vil dreia lyset motsols og altså skuggane medsols.

Elevasjon

  Denne glidebrytaren bestemmer kor høgt over horisonten (0,50°) lyset skal kome frå. Rett ovanfrå (senit) svarar til 90°.

Djupn

  Denne glidebrytaren vert brukt for å setja kor høge humpane skal vera og kor djupe hola skal vera. Dess høgare tal dess større skilnad. Variasjonsområdet er frå 1 til 65.

Forskyving X, Forskyving Y

  Du kan bruka desse glidebrytarane for å finjustera plasseringa av kartet i biletet.

Havnivå

  Dersom biletet inneheld gjennomsiktige område, vert desse handsama som mørke felt og vert omforma til utholingar i biletet. Med denne glidebrytaren kan du gjere desse hola grunnare. Holene vert heilt borte når verdien vert sett til 255. Er Inverter strukturkartet slått på, vert gjennomsiktige område handsama som lyse felt og funksjonen vil planera humpane.

Faktor for omgjevnadslys

  Med denne glidebrytaren kan du bestemma den totale lysstyrken på biletet. Høge verdiar vil føre til at relieffverknaden vert redusert.

#### 13.2.4. Bruka filteret «Avbilding frå kart»

Vi skal laga eit tekstrelieff på eit bilete.

1. Opna hovudbiletet.

2. Lag kartet: her ein kvit tekst på svart bakgrunn.

   Biletet og kartet

3. Rediger → Kopier kartet. Slå på biletet og Rediger → Lim inn som → Lim inn som enkelt lag. Høgreklikk på det nye laget og vel Lag til biletformat for å få laget i same storleik som biletet.

4. Kartlaget er slått på, bruk Gaussisk sløring. Her er standard 1,5 pikslar brukt.

5. Gjer kartlaget usynleg og slå på biletlaget.

6. Opna filteret «Avbilding frå kart». Klikk på knappen Høgdekart og dobbeltklikk på tekstlaget i det høgre panelet.

   Bump Map filter applied. Depth = 3. Ambient lighting factor=0.326.

13. Biletkartfiltra |  | 13.3. Forskyv

Report a bug in GIMP Report a documentation error