## 10. Enkle teikneobjekt

I denne bolken kan du læra korleis du kan laga enkle objekt i GIMP.

### 10.1. Å teikna ei rett linje

Lat oss byrja med å teikna ei rett linje. Den lettaste måten er å gjera dette med eitt av teikneverktøya, datamusa og tastaturet.

1. Lag eit nytt bilete

   Figur 7.31. Eit nytt bilete

   Dialogvindauget viser eit nytt bilete med kvit bakgrunn.

   Lag eit nytt bilete.

2. Vel eit verktøy

   Vel eit penselverktøy frå verktøykassen, for eksempel blyanten eller målarpenselen.

3. Vel ein farge

   Vel ein forgrunnsfarge, men forsikra deg om at forgrunnsfargen og bakgrunnsfargen er ulike.

4. Opprett eit startpunkt

   Figur 7.32. Starten på ei rett linje

   Dialogvindauget viser eit nytt bilete med den første prikken som indikerer byrjinga på den rette linja. Prikken har svart forgrunnsfarge.

   Storleiken på denne prikken er den same som penselstorleiken. Du kan endra denne i penseldialogvindauget.

   Lag eit startpunkt ved å klikke på området for biletvisinga med den venstre museknappen.

5. Teikna linja

   Figur 7.33. Hjelpelinja

   Skjermbiletet viser hjelpelinja som indikerer korleis den ferdige linja vil sjå ut.

   Hald nede Shift-tasten medan du flytter musepeikaren bort frå startpunktet. Du vil sjå ei tynn linje som indikerer kvar streken din vil hamna.

6. Gjer linja ferdig

   Figur 7.34. Linja etter det andre klikket

   Når du er nøgd med plasseringa av linja, slepp du opp museknappen og linja er permanent.

   Viss du er nøgd med retninga og lengda på linja, trykk på den venstre museknappen for å teikna linja. Det siste steget er å gå til Shift-tasten. Dette gjer at GIMP viser ei rett linje.

#### 10.1.1. Eksempel

Figur 7.35. Example I

Set dynamikken til «Farge frå fargeovergang» og set fargeinnstillingane til «glødelampe». I innstillingane for uttoning, vel «avkorta». Avhengig av storleiken på det underliggjande biletet, kan det henda du ønskjer å endra lengda på uttoninga.

Vel kloneverktøyet og set kjelda til mønsteret «Maple Leaves».

Figur 7.36. Example II

Lag eit rutenett med Filter → Teikning → Mønsterelement → Rutenett. Bruk «Gni ut» for å teikna ei linje med ein litt større pensel.

Lag plasmaskya med Filter → Teikning → Støy → Plasma. Teikna ei linje med viskeleret med ein firkanta pensel.

Figur 7.37. Eksempel III

Bruk rektangelverktøyet for å velja eit rektangel og fyll utvalet med ein lys blåfarge. Vel deretter verktøyet avskugging/etterbelys sett til avskugging og teikna langs øvre og venstre side med ein høveleg pensel. Teikna deretter langs høgre og nedre side met verktøyet sett til etterbelys.

9. Forval |  | 10.2. Å laga grunnleggjande figurar

Report a bug in GIMP Report a documentation error