### 12.6. Gammalt foto

#### 12.6.1. Oversyn

Figur 17.273. Eksempel på bruk av filteret «Gammalt foto»

Originalbiletet

Eksempel på bruk av filteret

Dette filteret gjer at biletet vert sjåande ut som eit gamalt foto: litt sløra, ujamne kantar og bruntona med flekkar.

| Notat
If the image is in indexed mode, this menu entry is disabled.

#### 12.6.2. Slik slår du på filteret

Du har tilgang til dette filteret frå hovudmenyen via Filter → Dekor → Gammalt foto….

#### 12.6.3. Innstillingar

Figur 17.274. Innstillingane for filteret «gammalt foto»

Gjer uskarpt

  Viss denne er merkt, vert gaussisk sløring brukt for å gjera biletet litt uskarpt.

  Figur 17.275. Eksempel på innstillingane for «gjer uskarpt»

  «Gjer uskarpt» slått på

  «Gjer uskarpt» slått av

Kantbreidde

  Dersom du set kantbreidda til > 0, vert filteret ullen kant slått på for å laga ein kvit, ullen kant rundt biletet.

Sepia

  Viss slått på, vil denne funksjonen imitera eldinga til eit svart/kvit foto ved å leggja til variantar av ei bruntone i biletet, den såkalla sepiaeffekten. [11] Filteret gjer dette ved å avmetta biletet, redusere lysstyrke og kontrast og forandra fargebalansen. [12]

Flekklegg

  Når dette valet er merkt, vert det lagt inn prikkar i biletet.

  Figur 17.276. Eksempel på innstillingane for «flekklegginga»

  Flekklegging av eit einsfarga kvitt bilete (utan «Gjer uskarpt» og «sepia»)

Arbeid på kopi

  Dersom du har merkt av for dette valet, vil filteret oppretta eit nytt vindauge med filteret brukt på ein kopi av biletet. Det opphavlege biletet vert ikkje endra.

[11] Sjå Wikipedia [WKPD-SEPIA].

[12] Samanlikn Del 8.2, «Fargebalanse».

12.5. Ullen kant |  | 12.7. Avrunda hjørne

Report a bug in GIMP Report a documentation error