### 2.7. Dialogvindauget for angreloggen

Figur 15.16. Dialogvindauget for angreloggen

Dette dialogvindauget viser ei liste over kva du har halde på med i det siste, i det minste på det gjeldande biletet. Dei forandringane du har gjort vert forsøkt viste med ein miniatyr. Du kan tilbakeføra biletet til eit kvart av punkta på lista berre ved å klikka på den ønskte visinga i dialogvindauget. Vil du vita meir om dette, kan du klikka deg inn på sida om å angra.

#### 2.7.1. Slå på dette dialogvindauget

Dette er eit dokkpanel som kan limast inn i andre dokkpanel. Sjå nærare om dette i Del 2.3, «Dialogvindauge og dokkpanel».

Du har tilgang til det:

- frå hovudmenyen via Vindauge → Dokkpanel → Angrelogg.

- frå fanemenyen i eit anna dokkpanel ved å klikka på fanemenyknappen og velja Legg til fane → Angrelogg.

#### 2.7.2. Å bruka angreloggen

Det mest nærliggande er å velja eit punkt i angreloggen ved å klikka på det. Du kan trygt klikka deg framover eller bakover i lista utan å vera redd for å mista informasjon om biletet eller å bruka opp ressursane. Som oftast går forandringane svært raskt.

| Tips
Tastekombinasjonen Ctrl + F opnar ei søkjefil. Sjå Vis som liste

Det er tre knappar nedst har desse funksjonane:

Angra

  Denne knappen gjer det same som når du vel Rediger → Angra frå biletmenyen, eller trykkjer snartastane Ctrl+Z. Han opnar det førre biletet i angreloggen, altså det som ligg eitt hakk opp i dialogvindauget.

Gjenta

  Denne knappen gjer det same som når du vel Rediger → Gjenta frå biletmenyen, eller trykker tastekombinasjonen Ctrl + Y. Han opnar det neste biletet i angreloggen, altså det som ligg eitt hakk ned i dialogvindauget.

Tøm angreloggen

  Denne knappen fjernar alt innhaldet i angreloggen, bortsett frå det gjeldande biletet. Dette er såpass drastisk at du får spørsmål om du verkeleg vil dette. Den einaste grunnen til å bruka denne knappen er dersom du er i ferd med å gå tom for ledig minne.

  | Notat
  I ei fane er dette dialogvindauget representert av

  | Notat
  Du kan bestemma kor stort angrenivået skal vera i Systemresursar.

2.6. Navigeringsdialogvindauget |  | 3. Dialogvindauge relaterte til biletinnhaldet

Report a bug in GIMP Report a documentation error