## Kapittel 16. Menyar

## 1. Innleiing til menyane

Du finn menyar mange stader i GIMP. Føremålet med dette kapitlet er å forklara alle kommandoane som er tilgjengelege frå hovudmenyen øvst i GIMP-vindauget og den hovudmenyen som kjem opp når du høgreklikkar på lerretet. Dei andre menyane vert forklarte under omtalar av dei respektive dialogvindauga.

### 1.1. Hovudmenyen

Hovudmenyen i multivindaugemodus.

| Notat
Hovudvindauget kan innehalda nokre ekstra oppføringar viss du har lagt til skript eller programtillegg.

### 1.2. Sprettoppmenyar

Mange stader i GIMP kan du få fram ein «sprettoppmeny» ved å høgreklikka. Denne gjev deg tilgang til tilleggskommandoar avhengig av kvar du klikka. Nokre av desse plassane er:

- Høgreklikkar du på eit biletvindauge vert hovudmenyen opna. Dette kan vere nyttig når du arbeidar i fullskjermmodus utan synleg biletmeny.

- Høgreklikkar du på eit lag i lagdialogvindauget eller på ein kanal i kanaldialogvindauget kjem det fram funksjonar for det valde laget eller den valde kanalen.

- Høgreklikking på hovudmenyen har same effekten som venstreklikk.

- Høgreklikk på tittellinja vil visa funksjonar som ikkje høyrer til GIMP, men kjem frå bilethandsamaren i datamaskinen.

### 1.3. Fanemenyar

«Fanemenyen» høyrer ikkje til hovudmenyen, men er teke med her for å gjera menylista komplett:

Alle dialogvindauga som kan limast inn (såkalla «dokkpanel») inneheld ein fanemenyknapp . Trykker du på denne knappen, kjem det opp ein meny med fanerelaterte funksjonar. Øvst er det ei oppføring som opnar sprettoppmenyen for dialogvindauget.

Figur 16.1. Eit dokkpanel

Fanemenyen.

Sjå Del 2.3.2, «Fanemenyen» for å læra meir om fanemenyar.

7.10. Dialogvindauget for tastesnarvegar |  | 2. Menyen «Fil»

Report a bug in GIMP Report a documentation error