### 5.7. Eksportera bilete som HEIF/HEIC

HEIF står for «High Efficiency Image File Format». Også kjent som HEIC «High Efficiency Image Coding».

Det kan lagrast dobbelt så mykje informasjon i eit HEIF-bilete som i eit JPEG-bilete. Per september 2022 var det ingen nettlesarar som kunne lesa HEIF-formatet.

Meir informasjon i Wikipedia.

Figur 15.63. Dialogvindauget for HEIF/HEIC-eksport

Innstillingar for HEIF
  Tapsfri

    Når denne er merkt av, vert biletet eksportert med tapsfri kompresjon. Dett gjev høgare kvalitet, men fila vert større.

  Kvalitet

    Viss det ikkje er merkt av for Tapsfri, bestemmer denne verdien kvaliteten på komprimeringa. 100 er den beste kvaliteten med lågast komprimering, medan 0 er den høgaste kompresjonen med dårlegast kvalitet.

  Pikselformat

    Definerer kva pikselformat det eksporterte biletet skal bruka for fargemellomsteg. Det er tre alternativ:

    - YUV420: Høver for fotografi med tapskomprimering. Dette formatet er mest kompatibelt med andre program som brukar HEIF.

    - YUV444: Når brukt med ein høg Kvalitet, vert biletet eksportert som eit visuelt tapsfritt bilete.

    - RGB: Nyttig for å eksportera bilete tapsfritt.

  Bitdjupn

    Bestemmer om biletet skal lagrast med 8 bits, 10 bits eller 12 bits per fargekanal.

  Kodefart

    Avveginga mellom fart og kompresjon. Sakte vil gje mindre filstorleik, men tek meir tid å koda.

  Lagra fargeprofilen

    Viss merkt, vert fargeprofilen innebygd i det eksporterte biletet.

  Lagra Exif

    Viss merkt, vert Exif metadata innebygd i det eksporterte biletet.

  Lagra XMP

    Viss merkt, vert XMP metadata innebygd i det eksporterte biletet.

5.6. Eksportera bilete som GIF |  | 5.8. Eksporter biletet som JPEG

Report a bug in GIMP Report a documentation error