### 5.3. Å endra penselbreidda

Alle penslane har variabel storleik som du kan endra.

Du kan endra penselbreidda på fleire måtar:

- Ved hjelp av glidebrytaren Storleik i verktøyinnstillingane. Verktøya blyant, målarpensel, viskeler, luftpensel, kloning, helbred, perspektivkloning, slør/skjerp og avskugging/etterbelysing har ein glidebrytar for å variera penselstorleiken.

- Ved å bruka standard snarvegstastar for å endra biletstorleiken:

  - Minsk storleiken med 1: [

  - Auk storleiken med 1: ]

  - Minsk storleiken med 10: {

  - Auk storleiken med 10: }

- Ved å bruka standard musehjulhandling for å endra verktøystorleiken:

  - Minska storleiken med 1: Ctrl+Alt+Rullehjul ned

  - Auka storleiken med 1: Ctrl+Alt+Rullehjul opp

- Ved å setja opp oppførsla til musehjulet i Innstillingar for inndatakontrollelement:

  1. Klikk på Rediger → Brukarinnstillingar i hovudmenyen.

  2. I den venstre kolonnen i vindauget som kjem fram klikkar du på Inndataeiningar → Inndatakontrollar.

  3. Innstillingane Ekstra inndatakontrollar vert viste i to kolonnar: Tilgjengelege kontrollar og Gjeldande kontrollar.

     Dobbeltklikk på Main Mouse Wheel i Gjeldande kontrollar.

  4. Dialogvindauget for Set opp inndatakontrollelementaStrek opp bane vert opna.

     I den venstre kolonnen Hendingar vel du Rull opp.

  5. Klikk på knappen Rediger hending nedst i midten av lista.

  6. Dialogvindauget for Vel hendingshandling for kontrollelementet vert opna.

     Utvid elementet verktøy i Handlingar.

  7. I den venstre kolonnen Handling, vel Auk verktøystorleiken relativt og klikk deretter på knappen OK.

  8. No er handlinga Rull opp assosiert med handlinga verktøystorleik-auk-i-prosent.

  9. Lukk vindauget.

  10. Bruk den same framgangsmåten for å programmera Rull ned med Verktøystorleik: minsk relativt.

  11. Trykk OK-knappen i hovudvindauget for brukarinnstillingane.

  Har du følgd denne noko lange forklaringa, kan du no bruka musehjulet for å variera penselbreidda. Vel for eksempel penselverktøyet med rund pensel. Set peikaren i biletvindauget og rull musehjulet opp og ned for å sjå den runde penselen auka eller minska.

- Ved å setja oppførsla til pilene Opp og Ned på tastaturet:

  Måten du gjer det på er nokså lik den me brukte på musehjulet. Dei einaste skilnadane er:

  - Dobbeltklikk på Tastaturet i kolonnen ×Gjeldande kontrollelement.

  - I kolonnen Hendingar redigerer du markør opp for den første tasten og markør ned for den andre.

  - No kan du bruka piltastane Pil opp og Pil ned på tastaturet. Resultatet vert det same som når du rullar musehjulet.

5.2. Å laga animerte penslar |  | 5.4. Pensel i ei snarvending

Report a bug in GIMP Report a documentation error