### 4.11. Handtakstransformering

Med dette verkøyet kan du utføra flytting, rotering, forskyving, perspektivendring og skalering ved å bruka handtaka på lerretet.

Det opphavlege biletet: eit tekstklag

Du kan bruka 1 til 4 handtak. Effekten er avhengig av kor mange handtak. Verktøyet verkar på utval, eller viss det ikkje er noko utval, på heile laget. Handtaket i bruk er større enn dei andre handtaka. Når musepeikaren er over eit handtak endrar ikonet seg til eit bilete som viser handlinga.

Når du klikkar og drar eit handtak, vert det utført ein transformasjon. Dei andre handtaka vert ståande på staden:

- Med 1 handtak: klikk og dra handtaket for å flytta alle pikslane i utvalet.

  Figur 14.120. Eksempel med 1 handtak (flytting)

- Med 2 handtak: når du klikkar og drar eit handtak vert utvalet rotert rundt det andre handtaket og du skalerer utvalet utan å endra sideforholdet.

  Figur 14.121. Eksempel på bruk av 2 handtak (Roter og skaler)

- Med 3 handtak: når du klikkar og drar eit handtak, vert utvalet forskjøve og skalert. Sideforholdet vert endra.

  Figur 14.122. Eksempel på bruk av 3 handtak (Forskyv og skaler)

- Med 4 handtak: når du klikkar og drar eit handtak, vert perspektivet endra og utvalet skalert. Sideforholdet vert endra.

  Figur 14.123. Eksempel på bruk av 4 handtak (Endra perspektiv og skaler)

#### 4.11.1. Slik slår du på verktøyet

Du kan slå på verktøyet på mange måtar:

- Frå hovudmenyen via Verktøy → Transformasjonsverktøya → Handtakstransformering.

- Ved å klikka på verktøysymbolet i verktøykassen.

- Med tastatursnarvegen Shift+L.

#### 4.11.2. Valtastane

Shift

  Trykk Shift og trykk på eit handtak for å flytta det.

Ctrl

  Trykk Ctrl og trykk på eit handtak for å fjerna det.

#### 4.11.3. Innstillingar

Figur 14.124. Dialogvindauget for verktøyinnstillingane

Normalt vert innstillingane for det valde verktøyet vist under verktøykassa så snart som du slår på verktøyet. Dersom dette ikkje er tilfelle, kan du få tilgang til dei frå biletmenyen via Vindauge → Dokkpanel → Verktøyinnstillingar som vil opna verktøyinnstillingane for det valde verktøyet. Du kan også opna verktøyinnstillingane ved å dobbeltklikka på det tilsvarande verktøyikonet i verktøykassen.

Transformer, Retning, Interpolering, Klipping, Vis førehandsvising av biletet, Hjelpelinjer

  | Notat
  Sjå felles innstillingar for transformeringsverktøya.

Dekkevne for biletet

  Slik set du dekkevna for førehandsvisinga

Handtaksmodus

  Desse alternativa er omtalte i bolken om å endra tastane.

4.10. Sameint transformering |  | 4.12. Spegelvending

Report a bug in GIMP Report a documentation error