### 4.10. Sameint transformering

Figur 14.113. Verktøyet «sameint transformering»

Dette verktøyet inneheld fleire verktøy: roter, skaler, beskjer og perspektiv. Du kan bruka eitt av dei åleine eller fleire av desse samstundes. Ved å kombinera to eller fleire verktøy, har du nær uendeleg mange moglege transformasjonar.

Som dei andre transformeringsverktøya, arbeider også dette (som standard) på det gjeldande laget.

Når du har merkt verktøyet «sameint transformering», trykk på biletvindauget. Det kjem då fram fleire element i biletvindauget:

- Fleire typar handtak på kantane:

  - Romber for klipping

  - Kvadrat for skalering.

  - Små romber for å endra perspektiv, i store firkantar for å skalera.

  Klikk og dra eit handtak for å utføre handlinga til det aktuelle verktøyet

- Ein sirkel med eit kryss i midten av biletvindauget som viser omdreiingspunktet. Klikk og dra denne sirkelen for å flytta omdreiingspunktet. Punktet kan plasserast der du ønskjer det, også utføre biletvindauget, men det er då ikkje synleg utan at du forstørrar biletvindauget.

- Musepeikaren der utsjånaden varierer i høve til plasseringa:

  - på laget: flyttsymbol,

  - utanfor laget: rotersymbol,

  - På handtak: klipp-, perspektiv- eller skalersymbol,

  - på omdreiingspunktet : flytt- og rotasjonssymbol.

- Statuslinja nedst i biletvindauget viser namnet på det verktøyet som er i bruk.

#### 4.10.1. Slik slår du på verktøyet

Du kan slå på verktøyet på mange måtar:

- Frå hovudmenyen via Verktøy → Transformasjonsverktøya → Sameint transformering.

- Ved å klikka på verktøysymbolet i verktøykassen.

- Med tastatursnarvegen Shift + T.

#### 4.10.2. Innstillingar

Figur 14.114. Dialogvindauget for verktøyinnstillingane

Normalt vert innstillingane for det valde verktøyet vist under verktøykassa så snart som du slår på verktøyet. Dersom dette ikkje er tilfelle, kan du få tilgang til dei frå biletmenyen via Vindauge → Dokkpanel → Verktøyinnstillingar som vil opna verktøyinnstillingane for det valde verktøyet. Du kan også opna verktøyinnstillingane ved å dobbeltklikka på det tilsvarande verktøyikonet i verktøykassen.

Transformer, Retning, Interpolering, Klipping, Vis førehandsvising av biletet, Hjelpelinjer

  | Notat
  Sjå felles innstillingar for transformeringsverktøya.

Avgrensingar

  Flytt: når dette valet ikkje er merkt, kan laget flyttast jamt dit du ønskjer. Er valet merkt, vert flyttinga avgrensa til 45° frå sentrum.

  Skaler: kryss av her for å behalda sideforholdet.

  Figur 14.115. Verknaden av tvunge skalering

  «Skaler» under «Tvinga» er ikkje merkt. «Skaler» under «Frå omdreiingspunktet» er ikkje merkt

  «Skaler» under «Tvinga» er merkt. «Skaler» under «Frå omdreiingspunktet» er merkt

  Roter: standardrotasjon er mjuk, det vil seia at du kan rotera kvar som helst. Er denne avmerkt, skjer roteringa i steg på 15°.

  Forskyv: normalt kan du forskyva laget ved å dra ei av rombene kvar som helst i biletet. Er det merkt a for dette valet, kan du forskyve berre langs den kanten den valde romben er på.

  Perspektiv: når dette valet ikkje er merkt, som er standard, kan du dra symbolet kvar du vil i biletet. Er det merkt av for dette valet, kan du berre dra langs lagkantane eller diagonalt.

  Figur 14.116. Vala for avgrensa perspektiv

  «Perspektiv» under «Tvinga» er ikkje merkt. «Perspektiv» under «Frå omdreiingspunktet» er ikkje merkt

  «Perspektiv» under «Tvinga» er merkt. «Perspektiv» under «Frå omdreiingspunktet» er merkt

Frå omdreiingspunktet

  Skaler:

  Figur 14.117. Skalering frå omdreiingspunktet

  «Skaler» under «Tvinga» er merkt. «Skaler» under «Frå omdreiingspunktet» er merkt

  «Skaler» under «Tvinga» er merkt. «Skaler» under «Frå omdreiingspunktet» er også merkt

  Forskyv: når det er merkt for dette valet (standard), er den motsette kanten fast og omdreiingspunktet flyttar seg under forskyvinga. Når det er merkt av for dette valet, vert forskyvinga utført rundt eit fast omdreiingspunkt. Den motsette kanten vert flytt like mykje, men i motsett retning.

  Perspektiv: når dette valet er avkryssa, vert også plasseringa av omdreiingspunktet påverka.

  Figur 14.118. Perspektiv frå omdreiingspunktet

  «Perspektiv» under «Tvinga» er merkt. «Perspektiv» under «Frå omdreiingspunktet» er merkt

  «Perspektiv» under «Tvinga» er merkt. «Perspektiv» under «Frå omdreiingspunktet» er også merkt

Omdreiingspunkt

  Fest: Når det er kryssa av for dette valet, vert omdreiingspunktet fest til midten eller til hjørnene når det kjem nær nok.

  Lås: låser omdreiingspunktet.

#### 4.10.3. Valtastane

Valtastane er i bruk når ei handling (flytt, skaler, roter …) er vald. Hald på:

- Shift for å byta rundt på merkinga for alle vala i «Tving» når eit transformasjonshandtak er vald eller, viss omdreiingspunktet er merkt, festa omdreiingspunktet til midten eller til eit hjørne,

- Ctrl for å byta om på avmerkinga for alle vala i «Frå omdreiingspunkt».

#### 4.10.4. Dialogvindauget for sameint transformering

Figur 14.119. Dialogvindauget for sameint transformering

Når du klikkar på eit biletvindauge, kjem dialogvindauget for justering opp.

Transformeringsmatrise

  Informasjonsvindauget viser ei matematisk framstilling av perspektivtransformeringa. Du kan finna meir informasjon (på engelsk) om transformeringsmatrisene på Wikipedia.

Knappen «Justera på nytt»

  Med denne knappen kan du setja transformeringshandtaka tilbake til den opphavlege forma utan å endra det gjeldande transformerings- og forstørringsnivået. Dette gjer at du kan utføra meir komplekse transformeringar ved å transformera i fleire steg.

4.9. 3D-transformering |  | 4.11. Handtakstransformering

Report a bug in GIMP Report a documentation error